b'\n_START_ARTICLE_\nMarina Cvetajeva\n_START_SECTION_\nOtro\xc5\xa1tvo in mladost\n_START_PARAGRAPH_\nCvetajeva se je rodila v premo\xc5\xbeni ruski dru\xc5\xbeini. Njen o\xc4\x8de, Ivan Vladimirovi\xc4\x8d Cvetajev, je bil po poklicu profesor umetnostne zgodovine na Univerzi v Moskvi. Kasneje je ustanovil Muzej Aleksandra III., danes poznan kot Pu\xc5\xa1kinov muzej. Njena mati, sicer o\xc4\x8detova druga \xc5\xbeena, pa je bila koncertna pianistka. Ker je bila delno poljskega in nem\xc5\xa1kega porekla, se je njena h\xc4\x8di la\xc5\xbeje poistovetila s tema narodoma, kar lahko zasledimo tudi v njenih delih. Cvetajeva je iz o\xc4\x8detovega prvega zakona imela dve polsestri, leta 1894 pa se rodi \xc5\xa1e mlaj\xc5\xa1a sestra Anastazija, kateri je mati posve\xc4\x8dala ve\xc4\x8d \xc4\x8dasa. Njen o\xc4\x8de jo je zaradi dela s\xc4\x8dasoma vedno bolj zapostavljal, zato se je \xc5\xbee v mladih letih zatekala k literaturi, kar pa njeni materi ni bilo v\xc5\xa1e\xc4\x8d, saj je \xc5\xbeelela, da gre h\xc4\x8di po njenih stopinjah._NEWLINE_Leta 1902 je mati zbolela za tuberkulozo. Ker naj bi ji podnebje v zahodni Evropi bolj ustrezalo, so vse do njene smrti leta 1906 potovali po Evropi. Nekaj \xc4\x8dasa so \xc5\xbeiveli v Nerviju blizu Genove, kjer je Cvetajeva kot desetletni otrok u\xc5\xbeivala v brezskrbnosti in razvila svojo svobodomiselnost._NEWLINE_Leta 1904 so jo poslali na internat v Lausanne v \xc5\xa0vici. Zaradi \xc5\xa1tevilnih selitev je zamenjala tudi veliko \xc5\xa1ol, kjer se je nau\xc4\x8dila italijan\xc5\xa1\xc4\x8dine, nem\xc5\xa1\xc4\x8dine ter franco\xc5\xa1\xc4\x8dine. Dve leti po materini smrti je odpotovala v Pariz, kjer je obiskovala predavanja literarne zgodovine na Sorboni. Takrat je v Rusiji simbolizem pri\xc4\x8del do\xc5\xbeivljal svoj vi\xc5\xa1ek, sama pa se je navdu\xc5\xa1evala predvsem nad takratno resnostjo poezije, kar je pustilo velik pe\xc4\x8dat na njenem ustvarjanju. Po vrnitvi v Rusijo je obiskovala razli\xc4\x8dne gimnazije brez vidnega uspeha, saj se je posve\xc4\x8dala poeziji._NEWLINE_Njeno prvo ve\xc4\x8dje delo je bil neohranjen prevod Rostandovega Orli\xc4\x8da, leta 1910 pa je v samozalo\xc5\xbebi iz\xc5\xa1la njena prva samostojna pesni\xc5\xa1ka zbirka pod naslovom Ve\xc4\x8derni album. Ta je pritegnila pozornost pesnika in kritika Maksimilijana Vol\xc5\xa1ina, ki postane njen prijatelj in mentor, zato ga po njegovi smrti opi\xc5\xa1e v besedilu "\xc5\xbdive\xc4\x8de o \xc5\xbeive\xc4\x8dem" (1932). Pre\xc5\xbeivljanje \xc4\x8dasa v njegovem domu v Koktebelu predstavlja nekak\xc5\xa1no prelomnico na njeni ustvarjalni poti, saj se je tam seznanila z deli Aleksandra Bloka in Ane Ahmatove in spoprijatlejila z ruskim pisateljem in simbolisti\xc4\x8dnim teoretikom Andrejem Belim, opisanim v eseju Ujeti duh(1934). Pri devetnajstih letih tam sre\xc4\x8da tudi svojega mo\xc5\xbea, voja\xc5\xa1kega kadeta, Sergeja Jakovlevi\xc4\x8da Efrona. Pri pri\xc4\x8di sta se zaljubila in poro\xc4\x8dila leta 1912, v katerem se je odvila tudi otvoritev Pu\xc5\xa1kinovega muzeja ter rojstvo prve h\xc4\x8dere Ariadne in iz\xc5\xa1la druga pesni\xc5\xa1ka zbirka Laterna magica. Leta 1913 je umrl Cvetajin o\xc4\x8de, naslednje leto pa se je mo\xc5\xbe javil na fronto._NEWLINE_Strastna ljubezen, ki jo je gojila do mo\xc5\xbea je ni odvrnila od \xc5\xa1tevilnih afer. Izmed odmevnej\xc5\xa1ih sta bili aferi z Osipom Mandelstamom, kateremu je posvetila pesni\xc5\xa1ko zbirko Mejniki (1916) in pesnico Sofijo Parnok omenjeno v pesni\xc5\xa1kem ciklusu Napaka (1920). Aprila leta 1917 se zakoncema rodi druga h\xc4\x8di Irina. V istem letu je bil Efron nastanjen v Moskvi kot \xc4\x8dastnik 56. rezervnega regimenta.\n_START_SECTION_\n\xc4\x8cas revolucije\n_START_PARAGRAPH_\nCvetajeva je oktobrsko revolucijo do\xc5\xbeivela na lastni ko\xc5\xbei, vendar je do nje gojila mo\xc4\x8dan odpor. Po revoluciji se je Efron priklju\xc4\x8dil Beli gardi. Pesnica se je v upanju, da se bo z mo\xc5\xbeem pobotala, vrnila v Moskvo, kjer je ujeta pet let trpela pomanjkanja. Dela iz tega obdobja so precej politi\xc4\x8dno usmerjena, med njimi veliko pesmi, ki slavijo bele z naslovom Labodji tabor. Zaradi lakote in brez sorodnikov, na katere bi se lahko oprla, je svojo drugo h\xc4\x8der Irino zaradi podhranjenosti oddala v siroti\xc5\xa1nico, ker je verjela, da se ji bo tam godilo bolje, a je kljub temu leta 1920 umrla zaradi podhranjenosti. To je v njej spro\xc5\xbeilo gromozanske ob\xc4\x8dutke krivde.\n_START_SECTION_\n\xc5\xbdivljenje v izgnanstvu\n_START_PARAGRAPH_\nLeta 1922 je s h\xc4\x8derjo od\xc5\xa1la v Berlin, kjer se je ponovno zdru\xc5\xbeila z mo\xc5\xbeem. Dru\xc5\xbeina je tam ostala nekaj mesecev. Ta\xc4\x8das izidejo njene pesni\xc5\xa1ke zbirke z naslovom Lo\xc4\x8ditev, Pesmi Bloku in Car-dekle.\n_START_SECTION_\nPraga\n_START_PARAGRAPH_\nAvgusta istega leta so se preselili na \xc4\x8ce\xc5\xa1ko. Ker niso imeli dovolj denarja za dru\xc5\xbeinsko stanovanje v Pragi, se je tja odpravil le Efron, kjer je \xc5\xa1tudiral sociologijo in politi\xc4\x8dne vede, \xc5\xbeena in h\xc4\x8di pa sta ostali v bli\xc5\xbenji vasi. To obdobje je eno izmed najplodnej\xc5\xa1ih, delo pa zaznamujejo predvsem pravoslavni elementi in folklora. V Pragi se je zapletla v precej odmevno afero z biv\xc5\xa1im oficirjem Konstantinom Rodzevi\xc4\x8dem. Raz\xc5\xa1la sta se leta 1923, kar je navdihnilo njeno veliko delo Pesem konca ter Pesem o gori. V tem \xc4\x8dasu se je pri\xc4\x8dela dopisovati z Borisom Pasternakom, ki je ostal v Sovjetski zvezi. Gojila sta posebno prijateljsko vez, kljub temu da se nista velikokrat sre\xc4\x8dala. Leta 1924 se je mo\xc5\xbe vrnil in se z dru\xc5\xbeino naselil v predmestju Prage. Leta 1925 se je jima rodil sin Georgij, ki je postal sredi\xc5\xa1\xc4\x8de njenega \xc5\xbeivljenja, sama pa ga kli\xc4\x8de Mur. Istega leta je mo\xc5\xbe Efron zbolel za tuberkulozo, Cvetajeva pa je kot umetnica od \xc4\x8ce\xc5\xa1koslova\xc5\xa1ke prejela manj\xc5\xa1o \xc5\xa1tipendijo, katero je s prehodom na pisanje proze rahlo zvi\xc5\xa1ala.\n_START_SECTION_\nPariz\n_START_PARAGRAPH_\nKonec leta 1925 se je z dru\xc5\xbeino preselila v Pariz, kjer ni bila najbolje sprejeta. Tam so \xc5\xa1tirinajst let \xc5\xbeiveli v bedi, edini vir dohodka pa je dru\xc5\xbeini predstavljalo njeno pisanje proze. Sama se tam ni po\xc4\x8dutila sprejeta, saj so jo vodilni krogi emigrantskih pisateljev ve\xc4\x8dkrat kritizirali in ji kljub delom, ki so opevali Bele, o\xc4\x8ditali premajhno kriti\xc4\x8dnost do Sovjetske zveze. Efrona za\xc4\x8dne mu\xc4\x8diti domoto\xc5\xbeje, vendar se boji vrniti v domovino zaradi svojega delovanja v Beli gardi. Kot njegova h\xc4\x8di, postaja vse bolj naklonjen in kasneje pri\xc4\x8dne vohuniti za NKVD. Leta 1926 se je Cvetajeva prek Parstenakovih pisem spoznala z Reinerjem Rilkejem, s katerim sta si za\xc4\x8dela dopisovati (Pisma), po smrti Rilkeja pa v njegov spomin napi\xc5\xa1e Pesnitev Zraka. Leta 1935 jo je v Parizu obiskal Pasternak. Dve leti kasneje se je h\xc4\x8di Ariadna vrnila v Sovjetsko zvezo, sledil ji je tudi Efron, ki pa je bil obto\xc5\xbeen umora nekdanjega sovjetskega agenta, Marina pa je bila \xc5\xa1ele po zasli\xc5\xa1evanju seznanjena z dejavnostmi njenega mo\xc5\xbea. V Parizu je s sinom ostala sama, vendar se je zaradi slabega slovesa odlo\xc4\x8dila za vrnitev v domovino.\n_START_SECTION_\nSovjetska zveza\n_START_PARAGRAPH_\nPo vrnitvi leta 1939 se je seznanila s hudo resnico. Pod vodstvom Stalina so bili vsi, ki so se odpravili v tujino, osumljenci, zato ni mogla objavljati in se je te\xc5\xbeko pre\xc5\xbeivljala. Njena sestra je bila v zaporu \xc5\xbee pred vrnitvijo Cvetajeve, a se kljub temu, da je pre\xc5\xbeivela stalinizem, nista nikoli ve\xc4\x8d videli. Edini iz kroga umetnikov, na katerega se je lahko obrnila je bil Pasternak, ki ji je priskrbel delo prevajalke, ostali pa so ji obrnili hrbte. Efrona in Ariadno so pozneje aretirali zaradi vohunjenja, izdal pa ju je Ariadnin zaro\xc4\x8denec, ki se je izkazal za vohuna NKVD. Efrona so leta 1941 ustrelili, Ariadno pa odpeljali v zapor, kjer je pre\xc5\xbeivela osem let. Po Stalinovi smrti so oba rehabilitirali._NEWLINE_Ve\xc4\x8dino dru\xc5\xbein sovjetskih literatov so evakuirali v \xc4\x8cistopolj, le Cvetajeva in njen sin Mur sta bila prestavljena v Jelabugo, kjer so bile razmere \xc5\xa1e bolj neugodne. Sin jo je rotil, da se odpravita drugam, sama se je trudila na vse kriplje, vendar to ni zado\xc5\xa1\xc4\x8dalo. Mur svojo mater krivi za ta brezizhoden polo\xc5\xbeaj in jo tudi zapusti. Za Cvetajevo, ki se je \xc5\xbee dlje borila z depresijo, se samomor sprva ni zdel prava odlo\xc4\x8ditev, kar je razvidno iz zapisa: "Ne \xc5\xbeelim si umreti, hotela bi le nebiti.". \xc5\xbdeljo po \xc5\xbeivljenju vseeno premaga nevzdr\xc5\xbeno mentalno stanje, ko si 31. avgusta 1941 s staro vrvjo vzame \xc5\xbeivljenje. Ostalo je le pismo sinu Muru, kateri je o smrti dejal, da je storila nekaj logi\xc4\x8dnega, tri leta pozneje pa tudi sam padel v domovinski vojni na strani Sovjetov.\n_START_SECTION_\nZbrane pesmi\n_START_PARAGRAPH_\n1910 \xe2\x80\x94 \xc2\xab\xd0\x92\xd0\xb5\xd1\x87\xd0\xb5\xd1\x80\xd0\xbd\xd0\xb8\xd0\xb9 \xd0\xb0\xd0\xbb\xd1\x8c\xd0\xb1\xd0\xbe\xd0\xbc\xc2\xbb_NEWLINE_1912 \xe2\x80\x94 \xc2\xab\xd0\x92\xd0\xbe\xd0\xbb\xd1\x88\xd0\xb5\xd0\xb1\xd0\xbd\xd1\x8b\xd0\xb9 \xd1\x84\xd0\xbe\xd0\xbd\xd0\xb0\xd1\x80\xd1\x8c\xc2\xbb, \xd0\xb2\xd1\x82\xd0\xbe\xd1\x80\xd0\xb0\xd1\x8f \xd0\xba\xd0\xbd\xd0\xb8\xd0\xb3\xd0\xb0 \xd1\x81\xd1\x82\xd0\xb8\xd1\x85\xd0\xbe\xd0\xb2, \xd0\x98\xd0\xb7\xd0\xb4. \xc2\xab\xd0\x9e\xd0\xbb\xd0\xb5-\xd0\x9b\xd1\x83\xd0\xba\xd0\xbe\xd0\xb9\xd0\xb5\xc2\xbb, \xd0\x9c\xd0\xbe\xd1\x81\xd0\xba\xd0\xb2\xd0\xb0._NEWLINE_1913 \xe2\x80\x94 \xc2\xab\xd0\x98\xd0\xb7 \xd0\xb4\xd0\xb2\xd1\x83\xd1\x85 \xd0\xba\xd0\xbd\xd0\xb8\xd0\xb3\xc2\xbb, \xd0\x98\xd0\xb7\xd0\xb4. \xc2\xab\xd0\x9e\xd0\xbb\xd0\xb5-\xd0\x9b\xd1\x83\xd0\xba\xd0\xbe\xd0\xb9\xd0\xb5\xc2\xbb. \xe2\x80\x94 56 \xd1\x81._NEWLINE_\xc2\xab\xd0\xae\xd0\xbd\xd0\xbe\xd1\x88\xd0\xb5\xd1\x81\xd0\xba\xd0\xb8\xd0\xb5 \xd1\x81\xd1\x82\xd0\xb8\xd1\x85\xd0\xb8\xc2\xbb, 1913\xe2\x80\x941915._NEWLINE_1922 \xe2\x80\x94 \xc2\xab\xd0\xa1\xd1\x82\xd0\xb8\xd1\x85\xd0\xb8 \xd0\xba \xd0\x91\xd0\xbb\xd0\xbe\xd0\xba\xd1\x83\xc2\xbb (1916\xe2\x80\x941921), \xd0\x98\xd0\xb7\xd0\xb4. \xd0\x9e\xd0\xb3\xd0\xbe\xd0\xbd\xd1\x8c\xd0\xba\xd0\xb8, \xd0\x91\xd0\xb5\xd1\x80\xd0\xbb\xd0\xb8\xd0\xbd, \xd0\x9e\xd0\xb1\xd0\xbb\xd0\xbe\xd0\xb6\xd0\xba\xd0\xb0 \xd0\x90. \xd0\x90\xd1\x80\xd0\xbd\xd1\x88\xd1\x82\xd0\xb0\xd0\xbc\xd0\xb0._NEWLINE_1922 \xe2\x80\x94 \xc2\xab\xd0\x9a\xd0\xbe\xd0\xbd\xd0\xb5\xd1\x86 \xd0\x9a\xd0\xb0\xd0\xb7\xd0\xb0\xd0\xbd\xd0\xbe\xd0\xb2\xd1\x8b\xc2\xbb, \xd0\x98\xd0\xb7\xd0\xb4. \xd0\xa1\xd0\xbe\xd0\xb7\xd0\xb2\xd0\xb5\xd0\xb7\xd0\xb4\xd0\xb8\xd0\xb5, \xd0\x9c\xd0\xbe\xd1\x81\xd0\xba\xd0\xb2\xd0\xb0. \xd0\x9e\xd0\xb1\xd0\xbb\xd0\xbe\xd0\xb6\xd0\xba\xd0\xb0 \xd1\x80\xd0\xb0\xd0\xb1\xd0\xbe\xd1\x82\xd1\x8b \xd0\x9e. \xd0\xa1. \xd0\xa1\xd0\xbe\xd0\xbb\xd0\xbe\xd0\xb2\xd1\x8c\xd0\xb5\xd0\xb2\xd0\xbe\xd0\xb9._NEWLINE_1920 \xe2\x80\x94 \xc2\xab\xd0\xa6\xd0\xb0\xd1\x80\xd1\x8c-\xd0\xb4\xd0\xb5\xd0\xb2\xd0\xb8\xd1\x86\xd0\xb0\xc2\xbb_NEWLINE_1921 \xe2\x80\x94 \xc2\xab\xd0\x92\xd1\x91\xd1\x80\xd1\x81\xd1\x82\xd1\x8b\xc2\xbb_NEWLINE_1921 \xe2\x80\x94 \xc2\xab\xd0\x9b\xd0\xb5\xd0\xb1\xd0\xb5\xd0\xb4\xd0\xb8\xd0\xbd\xd1\x8b\xd0\xb9 \xd1\x81\xd1\x82\xd0\xb0\xd0\xbd\xc2\xbb_NEWLINE_1922 \xe2\x80\x94 \xc2\xab\xd0\xa0\xd0\xb0\xd0\xb7\xd0\xbb\xd1\x83\xd0\xba\xd0\xb0\xc2\xbb_NEWLINE_1923 \xe2\x80\x94 \xc2\xab\xd0\xa0\xd0\xb5\xd0\xbc\xd0\xb5\xd1\x81\xd0\xbb\xd0\xbe\xc2\xbb_NEWLINE_1923 \xe2\x80\x94 \xc2\xab\xd0\x9f\xd1\x81\xd0\xb8\xd1\x85\xd0\xb5\xd1\x8f. \xd0\xa0\xd0\xbe\xd0\xbc\xd0\xb0\xd0\xbd\xd1\x82\xd0\xb8\xd0\xba\xd0\xb0\xc2\xbb 1924 \xe2\x80\x94 \xc2\xab\xd0\x9c\xd0\xbe\xd0\xbb\xd0\xbe\xd0\xb4\xd0\xb5\xd1\x86\xc2\xbb_NEWLINE_1928 \xe2\x80\x94 \xc2\xab\xd0\x9f\xd0\xbe\xd1\x81\xd0\xbb\xd0\xb5 \xd0\xa0\xd0\xbe\xd1\x81\xd1\x81\xd0\xb8\xd0\xb8\xc2\xbb_NEWLINE_\xd1\x81\xd0\xb1\xd0\xbe\xd1\x80\xd0\xbd\xd0\xb8\xd0\xba 1940 \xd0\xb3\xd0\xbe\xd0\xb4\xd0\xb0\n_START_SECTION_\nPesmi\n_START_PARAGRAPH_\n\xd0\xa7\xd0\xb0\xd1\x80\xd0\xbe\xd0\xb4\xd0\xb5\xd0\xb9 (1914)_NEWLINE_\xd0\x9d\xd0\xb0 \xd0\x9a\xd1\x80\xd0\xb0\xd1\x81\xd0\xbd\xd0\xbe\xd0\xbc \xd0\x9a\xd0\xbe\xd0\xbd\xd0\xb5 (1921)_NEWLINE_\xd0\x9f\xd0\xbe\xd1\x8d\xd0\xbc\xd0\xb0 \xd0\x93\xd0\xbe\xd1\x80\xd1\x8b (1924, 1939)_NEWLINE_\xd0\x9f\xd0\xbe\xd1\x8d\xd0\xbc\xd0\xb0 \xd0\x9a\xd0\xbe\xd0\xbd\xd1\x86\xd0\xb0 (1924)_NEWLINE_\xd0\x9a\xd1\x80\xd1\x8b\xd1\x81\xd0\xbe\xd0\xbb\xd0\xbe\xd0\xb2 (1925)_NEWLINE_\xd0\xa1 \xd0\xbc\xd0\xbe\xd1\x80\xd1\x8f (1926)_NEWLINE_\xd0\x9f\xd0\xbe\xd0\xbf\xd1\x8b\xd1\x82\xd0\xba\xd0\xb0 \xd0\xba\xd0\xbe\xd0\xbc\xd0\xbd\xd0\xb0\xd1\x82\xd1\x8b (1926)_NEWLINE_\xd0\x9f\xd0\xbe\xd1\x8d\xd0\xbc\xd0\xb0 \xd0\x9b\xd0\xb5\xd1\x81\xd1\x82\xd0\xbd\xd0\xb8\xd1\x86\xd1\x8b (1926)_NEWLINE_\xd0\x9d\xd0\xbe\xd0\xb2\xd0\xbe\xd0\xb3\xd0\xbe\xd0\xb4\xd0\xbd\xd0\xb5\xd0\xb5 (1927)_NEWLINE_\xd0\x9f\xd0\xbe\xd1\x8d\xd0\xbc\xd0\xb0 \xd0\x92\xd0\xbe\xd0\xb7\xd0\xb4\xd1\x83\xd1\x85\xd0\xb0 (1927)_NEWLINE_\xd0\x9a\xd1\x80\xd0\xb0\xd1\x81\xd0\xbd\xd1\x8b\xd0\xb9 \xd0\xb1\xd1\x8b\xd1\x87\xd0\xbe\xd0\xba (1928)_NEWLINE_\xd0\x9f\xd0\xb5\xd1\x80\xd0\xb5\xd0\xba\xd0\xbe\xd0\xbf (1929)_NEWLINE_\xd0\xa1\xd0\xb8\xd0\xb1\xd0\xb8\xd1\x80\xd1\x8c (1930)\n_START_SECTION_\nPripovedne pesmi\n_START_PARAGRAPH_\n\xd0\xa6\xd0\xb0\xd1\x80\xd1\x8c-\xd0\x94\xd0\xb5\xd0\xb2\xd0\xb8\xd1\x86\xd0\xb0 (1920)_NEWLINE_\xd0\x9f\xd0\xb5\xd1\x80\xd0\xb5\xd1\x83\xd0\xbb\xd0\xbe\xd1\x87\xd0\xba\xd0\xb8 (1922)_NEWLINE_\xd0\x9c\xd0\xbe\xcc\x81\xd0\xbb\xd0\xbe\xd0\xb4\xd0\xb5\xd1\x86 (1922)\n_START_SECTION_\nNedokon\xc4\x8dana dela\n_START_PARAGRAPH_\n\xd0\x95\xd0\xb3\xd0\xbe\xd1\x80\xd1\x83\xd1\x88\xd0\xba\xd0\xb0_NEWLINE_\xd0\x9d\xd0\xb5\xd1\x81\xd0\xb1\xd1\x8b\xd0\xb2\xd1\x88\xd0\xb0\xd1\x8f\xd1\x81\xd1\x8f \xd0\xbf\xd0\xbe\xd1\x8d\xd0\xbc\xd0\xb0_NEWLINE_\xd0\x9f\xd0\xb5\xd0\xb2\xd0\xb8\xd1\x86\xd0\xb0_NEWLINE_\xd0\x90\xd0\xb2\xd1\x82\xd0\xbe\xd0\xb1\xd1\x83\xd1\x81_NEWLINE_\xd0\x9f\xd0\xbe\xd1\x8d\xd0\xbc\xd0\xb0 \xd0\xbe \xd0\xa6\xd0\xb0\xd1\x80\xd1\x81\xd0\xba\xd0\xbe\xd0\xb9 \xd0\xa1\xd0\xb5\xd0\xbc\xd1\x8c\xd0\xb5\n_START_SECTION_\nDramska dela\n_START_PARAGRAPH_\n\xd0\xa7\xd0\xb5\xd1\x80\xd0\xb2\xd0\xbe\xd0\xbd\xd0\xbd\xd1\x8b\xd0\xb9 \xd0\xb2\xd0\xb0\xd0\xbb\xd0\xb5\xd1\x82 (1918)_NEWLINE_\xd0\x9c\xd0\xb5\xd1\x82\xd0\xb5\xd0\xbb\xd1\x8c (1918)_NEWLINE_\xd0\xa4\xd0\xbe\xd1\x80\xd1\x82\xd1\x83\xd0\xbd\xd0\xb0 (1918)_NEWLINE_\xd0\x9f\xd1\x80\xd0\xb8\xd0\xba\xd0\xbb\xd1\x8e\xd1\x87\xd0\xb5\xd0\xbd\xd0\xb8\xd0\xb5 (1918\xe2\x80\x941919)_NEWLINE_\xd0\x9f\xd1\x8c\xd0\xb5\xd1\x81\xd0\xb0 \xd0\xbe \xd0\x9c\xd1\x8d\xd1\x80\xd0\xb8 (1919, \xd0\xbd\xd0\xb5 \xd0\xb7\xd0\xb0\xd0\xb2\xd0\xb5\xd1\x80\xd1\x88\xd0\xb5\xd0\xbd\xd0\xb0)_NEWLINE_\xd0\x9a\xd0\xb0\xd0\xbc\xd0\xb5\xd0\xbd\xd0\xbd\xd1\x8b\xd0\xb9 \xd0\x90\xd0\xbd\xd0\xb3\xd0\xb5\xd0\xbb (1919)_NEWLINE_\xd0\xa4\xd0\xb5\xd0\xbd\xd0\xb8\xd0\xba\xd1\x81 (1919)_NEWLINE_\xd0\x90\xd1\x80\xd0\xb8\xd0\xb0\xd0\xb4\xd0\xbd\xd0\xb0 (1924)_NEWLINE_\xd0\xa4\xd0\xb5\xd0\xb4\xd1\x80\xd0\xb0 (1927)\n_START_SECTION_\nEsejska proza\n_START_PARAGRAPH_\n\xc2\xab\xd0\x96\xd0\xb8\xd0\xb2\xd0\xbe\xd0\xb5 \xd0\xbe \xd0\xb6\xd0\xb8\xd0\xb2\xd0\xbe\xd0\xbc\xc2\xbb_NEWLINE_\xc2\xab\xd0\x9f\xd0\xbb\xd0\xb5\xd0\xbd\xd0\xbd\xd1\x8b\xd0\xb9 \xd0\xb4\xd1\x83\xd1\x85\xc2\xbb_NEWLINE_\xc2\xab\xd0\x9c\xd0\xbe\xd0\xb9 \xd0\x9f\xd1\x83\xd1\x88\xd0\xba\xd0\xb8\xd0\xbd\xc2\xbb_NEWLINE_\xc2\xab\xd0\x9f\xd1\x83\xd1\x88\xd0\xba\xd0\xb8\xd0\xbd \xd0\xb8 \xd0\x9f\xd1\x83\xd0\xb3\xd0\xb0\xd1\x87\xd1\x91\xd0\xb2\xc2\xbb_NEWLINE_\xc2\xab\xd0\x98\xd1\x81\xd0\xba\xd1\x83\xd1\x81\xd1\x81\xd1\x82\xd0\xb2\xd0\xbe \xd0\xbf\xd1\x80\xd0\xb8 \xd1\x81\xd0\xb2\xd0\xb5\xd1\x82\xd0\xb5 \xd1\x81\xd0\xbe\xd0\xb2\xd0\xb5\xd1\x81\xd1\x82\xd0\xb8\xc2\xbb_NEWLINE_\xc2\xab\xd0\x9f\xd0\xbe\xd1\x8d\xd1\x82 \xd0\xb8 \xd0\xb2\xd1\x80\xd0\xb5\xd0\xbc\xd1\x8f\xc2\xbb_NEWLINE_\xc2\xab\xd0\xad\xd0\xbf\xd0\xbe\xd1\x81 \xd0\xb8 \xd0\xbb\xd0\xb8\xd1\x80\xd0\xb8\xd0\xba\xd0\xb0 \xd1\x81\xd0\xbe\xd0\xb2\xd1\x80\xd0\xb5\xd0\xbc\xd0\xb5\xd0\xbd\xd0\xbd\xd0\xbe\xd0\xb9 \xd0\xa0\xd0\xbe\xd1\x81\xd1\x81\xd0\xb8\xd0\xb8\xc2\xbb_NEWLINE_\xd0\xb2\xd0\xbe\xd1\x81\xd0\xbf\xd0\xbe\xd0\xbc\xd0\xb8\xd0\xbd\xd0\xb0\xd0\xbd\xd0\xb8\xd1\x8f \xd0\xbe\xd0\xb1 \xd0\x90\xd0\xbd\xd0\xb4\xd1\x80\xd0\xb5\xd0\xb5 \xd0\x91\xd0\xb5\xd0\xbb\xd0\xbe\xd0\xbc, \xd0\x92\xd0\xb0\xd0\xbb\xd0\xb5\xd1\x80\xd0\xb8\xd0\xb8 \xd0\x91\xd1\x80\xd1\x8e\xd1\x81\xd0\xbe\xd0\xb2\xd0\xb5, \xd0\x9c\xd0\xb0\xd0\xba\xd1\x81\xd0\xb8\xd0\xbc\xd0\xb8\xd0\xbb\xd0\xb8\xd0\xb0\xd0\xbd\xd0\xb5 \xd0\x92\xd0\xbe\xd0\xbb\xd0\xbe\xd1\x88\xd0\xb8\xd0\xbd\xd0\xb5, \xd0\x91\xd0\xbe\xd1\x80\xd0\xb8\xd1\x81\xd0\xb5 \xd0\x9f\xd0\xb0\xd1\x81\xd1\x82\xd0\xb5\xd1\x80\xd0\xbd\xd0\xb0\xd0\xba\xd0\xb5 \xd0\xb8 \xd0\xb4\xd1\x80._NEWLINE_\xd0\x9c\xd0\xb5\xd0\xbc\xd1\x83\xd0\xb0\xd1\x80\xd1\x8b_NEWLINE_\xc2\xab\xd0\x9c\xd0\xb0\xd1\x82\xd1\x8c \xd0\xb8 \xd0\xbc\xd1\x83\xd0\xb7\xd1\x8b\xd0\xba\xd0\xb0\xc2\xbb_NEWLINE_\xc2\xab\xd0\xa1\xd0\xba\xd0\xb0\xd0\xb7\xd0\xba\xd0\xb0 \xd0\xbc\xd0\xb0\xd1\x82\xd0\xb5\xd1\x80\xd0\xb8\xc2\xbb_NEWLINE_\xc2\xab\xd0\x98\xd1\x81\xd1\x82\xd0\xbe\xd1\x80\xd0\xb8\xd1\x8f \xd0\xbe\xd0\xb4\xd0\xbd\xd0\xbe\xd0\xb3\xd0\xbe \xd0\xbf\xd0\xbe\xd1\x81\xd0\xb2\xd1\x8f\xd1\x89\xd0\xb5\xd0\xbd\xd0\xb8\xd1\x8f\xc2\xbb_NEWLINE_\xc2\xab\xd0\x94\xd0\xbe\xd0\xbc \xd1\x83 \xd0\xa1\xd1\x82\xd0\xb0\xd1\x80\xd0\xbe\xd0\xb3\xd0\xbe \xd0\x9f\xd0\xb8\xd0\xbc\xd0\xb5\xd0\xbd\xd0\xb0\xc2\xbb_NEWLINE_\xc2\xab\xd0\x9f\xd0\xbe\xd0\xb2\xd0\xb5\xd1\x81\xd1\x82\xd1\x8c \xd0\xbe \xd0\xa1\xd0\xbe\xd0\xbd\xd0\xb5\xd1\x87\xd0\xba\xd0\xb5\xc2\xbb'